open-index/open-wikipedia-markdown huggingface dataset:
נעמה אמית

**נעמה אמית **(נולדה ב-10 באוגוסט 1983) היא שחקנית תיאטרון, טלוויזיה וקולנוע ישראלית.

## ביוגרפיה
נעמה אמית נולדה בקיבוץ כברי בצפון. זוכת אליפות הארץ בקראטה שוטוקאן ריו 1990 לגילאי 6–8. בוגרת הסטודיו למשחק בהנהלת ניסן נתיב ולימודי פלמנקו בסטודיו למחול ספרדי של סילביה דוראן.

## קריירה
בשנת 2008, לאחר תום לימודיה זכתה אמית בפרס השחקנית המבטיחה במסגרת פסטיבל "עתיד התיאטרון" בצוותא. ב-2010 הצטרפה לאנסמבל ציפורלה להצגות בארץ ובאוף ברודוויי עד 2016. ב-2017 החלה לשחק בתיאטרון בית לסין, שם זכתה במלגת "השחקנית המבטיחה".

בקולנוע שיחקה בסרטים "אמור", "נדיה - שם זמני" ובסרט הקצר "פריז על המים" שזכה בפרס האוסקר בקטגוריית סרטי סטודנטים. בטלוויזיה שיחקה בסדרות "קופה ראשית", "רון", "הנחלה", "בת אל הבתולה" ו"צפוף".

ב-2016 שיחקה בשתי סדרות הרשת המצליחות "בקרוב אצלך" בתפקיד דני וב"בטיפלול" בתפקיד אסיף.

ב-2019 החלה ליצור תוכן עצמאי ברשת ויצרה עם הקומיקאית אבישג פישמן והבמאית רוני קידר את סדרת הרשת "דה פוד".

ב-2020 שיחקה בסרט הגרמני-ישראלי "חתונה עם סבתא".

במרץ 2020 יצרה את "הראשונה בבידוד עם נעמה אמית", טוק-שואו ביתי להעלאת המורל בזמן סגר הקורונה.

באוגוסט 2024 עלתה בערוץ הטלוויזיה כאן 11 תוכנית המערכונים "מי זאת?" בה נעמה אמית מככבת כשחקנית ראשית יחד עם מגי אזרזר, אושרית סרוסי וג'וי ריגר. התוכנית מחולקת למערכונים קצרים בני כמה דקות ועוסקת בסיטואציות ונושאים מגוונים כביכול מנקודת מבטה של אישה.

## פילמוגרפיה
### קולנוע

### טלוויזיה

### תיאטרון

## קישורים חיצוניים

* נעמה אמית, באתר הסוכנות של זוהר יעקובסון
* נעמה אמית, באתר תיאטרון בית לסין
* 
* 

## הערות שוליים

קטגוריה:בוגרות תיכון מנור כברי
קטגוריה:בוגרי תיכון מנור כברי
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:שחקנים להט"בים ישראלים
קטגוריה:ישראליות שנולדו ב-1983
קטגוריה:ישראלים שנולדו ב-1983
עמית עבו

**עמית עבו** (נולד ב-6 באוקטובר 1999) הוא כדורסלן ישראלי, המשחק בעמדת הרכז בקבוצה מכבי תל אביב מליגת העל בכדורסל.

## ביוגרפיה
עבו גדל ביישוב מתן לאם אשת חינוך ולאב ששיחק כנער במחלקת הנוער של הפועל תל אביב בכדורסל.

## קריירה
החל לשחק מגיל קטן בקט-סל של הפועל כפר סבא. בעונת 2012/13 זכה עם המועדון בגביע המדינה לילדים ונבחר למצטיין משחק הגמר. בכיתה ח' שיחק שנה באקדמיה לכדורסל במכון וינגייט עד שבכיתה ט' עבר לשחק במחלקת הנוער של מכבי תל אביב. עם קבוצת הנערים של המועדון זכה בגביע המדינה לעונת 2014/15, ונבחר למצטיין משחק הגמר. באותה עונה שיחק גם במקביל בקבוצת הנוער של המועדון תחת המאמן אורן אהרוני. עבו זכה בתואר תגלית העונה לעונת 2014/15. בשנים הבאות זכה בדאבל של גביע ואליפות בעונות 2015/16 ו-2016/17 ונבחר לחמישיית העונה פעמיים ברציפות: בעונת 2015/16 זכה באליפות אחרי ניצחון מול גלבוע/מעיינות ובגביע המדינה לאחר ניצחון מול הפועל תל אביב (מצטיין משחק הגמר). בעונת 2016/17 זכה באליפות אחרי ניצחון מול גלבוע/מעיינות (מצטיין סדרת הגמר) ובגביע המדינה לאחר ניצחון מול מכבי ראשון לציון.

במרץ 2016 השתתף עם הקבוצה בטורניר קרואטיה שם זכתה הקבוצה במקום הראשון ועבו נבחר לחמשיית הטורניר. בספטמבר 2016 השתתף במחנה האירופי של "כדורסל ללא גבולות" שנערך על ידי פיב"א וה-NBA ונבחר לחמישיית הטורניר. בפברואר 2017 במשחקי מוקדמות היורוליג בבלגרד, זכה עבו בתואר מלך הסלים, מלך החטיפות, נבחר לחמישיית הטורניר וזכה בתחרות השלשות.

עונתו הראשונה בקבוצת בוגרים הייתה בעונת 2016/17 בקבוצת הבוגרים של מכבי תל אביב. בעונה זו היה שותף לזכיית הקבוצה בגביע המדינה. את עונת 2017/18 התחיל בקבוצת הפועל אילת ומספר חודשים לקראת סוף העונה עבר לשחק במכבי הוד השרון. בתום העונה עבר לשחק במכבי ראשון לציון איתה זכה בגביע ווינר בכדורסל 2018. מספר מחזורים לתום העונה עבר לשחק במכבי אשדוד. לקראת תחילת עונת 2020/21 עבר לשחק בקבוצת עירוני נס ציונה, וזכה עימה ביורופקאפ.

ב-24 בפברואר 2026 חתם במכבי תל אביב.

### בנבחרות הלאומיות
עבו שיחק בנבחרות הקדטים והנוער של ישראל.

ב-2015 שיחק עבו בנבחרת תחת המאמן רמי הדר באליפות אירופה בכדורסל עד גיל 16 בליטא. בטורניר הוביל את הנבחרת עם 20.9 נקודות (רביעי בדירוג הכללי בטורניר) ו-4.6 ריבאונדים בממוצע למשחק.

ב-2016 השתתף באליפות אירופה בכדורסל עד גיל 18 דרג א' בטורקיה, וקלע 10.2 נקודות בממוצע למשחק.

ב-2017 השתתף באליפות אירופה עד גיל 18 דרג ב' באסטוניה. בטורניר קלע 11.9 נקודות ומסר 5.6 אסיסטים בממוצע למשחק, נבחר לחמישיית הטורניר וסיים כמלך האסיסטים של הטורניר.

## קישורים חיצוניים

* פרופיל השחקן, באתר איגוד הכדורסל בישראל
* פרופיל השחקן, באתר מנהלת ליגת העל בכדורסל

## הערות שוליים

קטגוריה:בוגרי התיכון האזורי עמי אסף
קטגוריה:כדורסלני מכבי תל אביב
קטגוריה:כדורסלנים ישראלים
קטגוריה:כדורסלני מכבי אשדוד
קטגוריה:כדורסלני מכבי הוד השרון
קטגוריה:כדורסלני הפועל אילת
קטגוריה:כדורסלני מכבי ראשון לציון
קטגוריה:כדורסלני הפועל רמת גן
קטגוריה:ישראלים שנולדו ב-1999
1897 ברוסיה

שנת **1897 ב[[רוסיה]]** היא השנה השנייה לשלטונו של ניקולאי השני והשנה ה-176 להקמת האימפריה הרוסית והשנה ה-284 לשלטונה של שושלת רומנוב.
## מנהיגים
* מונרך - ניקולאי השני
* ראש ממשלת האימפריה הרוסית - איוואן דורנובו

## אירועים
* 14 בינואר - עמנואל לסקר מנצח את יריבו וילהלם שטייניץ באליפות העולם בשחמט שנערכה במוסקבה.
* 9 בפברואר - יום מפקד אוכלוסין.
* 19 ביוני - קונסטנטין סטניסלבסקי וולדימיר נמירוביץ'-דנצ'נקו מסכמים להקים את התיאטרון האמנותי של מוסקבה.
* 7 באוקטובר - הקמת הבונד.
### ללא תאריך
* לראשונה נערכה אליפות רוסיה בהחלקה אמנותית, הזוכה הראשון הוא אלכסנדר פנשין.
* הקמת מטרו-ואגונמאש, אחד ממפעלי הרכבות הראשונים במדינה
* הקמת מועדון הכדורגל HIFK בהלסינקי, הדוכסות הגדולה של פינלנד
* נערך מפקד האוכלוסין של האימפריה הרוסית, הראשון מסוגו והיחיד בתולדות האימפריה.

## קישורים חיצוניים
     

קטגוריה:1897 ברוסיה
קטגוריה:שנות ה-1890 ברוסיה
קטגוריה:שנים באימפריה הרוסית
1899 ברוסיה

שנת **1899 ב[[רוסיה]]** היא השנה ה-178 להקמת האימפריה הרוסית והשנה ה-286 לשלטונה של שושלת רומנוב. 
## מנהיגים
* מונרך - ניקולאי השני 
## אירועים
* 8 בפברואר - תחילת שביתת סטודנטים המונית: אוניברסיטת סנקט פטרבורג הייתה אמורה לחגוג 80 שנה להיווסדה. כבר ב-4 בפברואר פורסמה הודעה שנחתמה על ידי הרקטור ובו הוזהרו סטודנטים מאחריות להפרעת שלום הציבור לאחר פעולת יום השנה, זאת לאחר שביתות מינוריות בשנים קודמות. נימת ההודעה נראתה פוגעת בקרב הסטודנטים, ובכינוס ב-6 בפברואר הם החליטו להכשיל את הרקטור ולהפריע לטקס. כאשר החל הרקטור את נאומו, נשמעה שריקה, רעש, קפיצה, שנמשכה כרבע שעה, עד שהרקטור נאלץ לעזוב את המקום. 
* 14 בפברואר - אליפות רוסיה בהחלקה מהירה נערכה במוסקבה, האליפות ה-11 במספר. 
* 19 בפברואר - הוקם המכון הפוליטכני הפטרבורגי על שם פיוטר הגדול. לימים האוניברסיטה הפוליטכנית של סנקט פטרבורג. 
* 1 במאי - שביתת פועלים המונית במפעל בריגה, בשל דרישתם להגדיל את שכרם. 
* 2—19 בספטמבר - טורניר השחמט הכל-רוסי, היה הטורניר הראשון מסוגו. אורגן על ידי חוג השחמט המוסקבאי ונטלו בו חלק 14 משתתפים משבע ערים: 5 ממוסקבה, 5 מפטרבורג ומשתתף אחד מכל אחת מהערים הבאות: חרקוב, קוסטרומה, רוסטוב על הדון, פיאטיגורסק ונובוחופיורסק. 
* 21 באוקטובר - הוקם המכון המזרחי בולדיווסטוק כמוסד להשכלה גבוהה, בהמשך הפך לאוניברסיטה הפדרלית של המזרח הרחוק. 
* 6 בנובמבר - הוקם מוזיאון האמנות של אודסה. אוסף המוזיאון החל בציורים שנתרמו למוזיאון על ידי האקדמיה לאמנויות של פטרבורג. 
* 19 בדצמבר - רעידת אדמה באחלקאל שבחבל טיפליס, בגאורגיה של ימינו. הרעידה גרמה למותם של 247 אנשים והפכת לאחת מרעידות האדמה הגדולות בתולדות גאורגיה.

## ללא תאריך
* הוקם "חוג חובבי הספורט של יקטרינהוף" בחסות מפעל פוטילוב. לימים הפך למועדון קירובץ-אדמירלטייץ.
## נפטרו
* ורווארה רודנבה, רופאה (נולדה בשנת 1844) 
## קישורים חיצוניים
     

רוסיה
קטגוריה:שנות ה-1890 ברוסיה
קטגוריה:שנים באימפריה הרוסית
יוני ג'ירף

**יוני ג'ירף** הוא אלבומו השישי של המוזיקאי והזמר הישראלי יוני רכטר שיצא ב-27 בפברואר 2020.

## הפקה
האלבום הוא למעשה בנוי כמו סיפור ילדים (רובו שירי ילדים) שכל שיר מתמקד בחיה מסוימת: נמלה, עורב, ג'ירף, אווזות, גמל שלמה, דוכיפת, זברה, חתולים, צפרדע וקנגורו, ושירים אחרים על סיטואציות יומיומיות בין בני משפחה ועוד. את השירים מבצעים יעל צבי, יעל נחשון ואיתי פרל, והאלבום הוקלט במשך כשנה.

בנוסף באלבום ישנו שיר בשם "פנינה" בו משתתפים חברי ההרכב "הכבש השישה עשר" (שהקליטו את האלבום המקורי 40 שנים לפני כן): יהונתן גפן, יהודית רביץ, גידי גוב, דויד ברוזה ורכטר עצמו.

## רשימת רצועות

## קישורים חיצוניים
* על האלבום באתר של יוני רכטר
* 
* יוני ג'ירף באתר יוסמיוסיק
* 
* 

קטגוריה:אלבומי יוני רכטר
קטגוריה:אלבומים בעברית
קטגוריה:אלבומי מוזיקה לילדים
קטגוריה:ג'ירפיים בתרבות
קטגוריה:אלבומי חברת התו השמיני
ניקולאי קפוסטין

**ניקולאי גרשייביץ' קפוסטין** (מרוסית: **Никола́й Ги́ршевич Капу́стин**; 22 בנובמבר 1937 - 2 ביולי 2020) היה מלחין ופסנתרן ג'אז רוסי-אוקראיני ממוצא יהודי.

ביצירותיו שילב אלמנטים ג'אזיסטיים בתוך צורות מוזיקליות  הלקוחות מן המוזיקה הקלאסית.

## ביוגרפיה
נולד בהורליבקה, אוקראינה הסובייטית, ברית המועצות בשנת 1937. בגיל ארבע עבר עם משפחתו בעקבות מלחמת העולם השנייה לקירגיזסטן הסובייטית, ולעיר טוקמק.

הוא הלחין את הסונטה הראשונה שלו לפסנתר בגיל 13. מגיל 14 הוא למד פסנתר אצל אברליאן רובאח (Avrelian Rubakh), שהיה תלמיד של פליקס בלומנפלד .

בלומנפלד היה גם המורה של ולדימיר הורוביץ וסימון ברארה .אחרי המלחמה, נחשף קפוסטין למוזיקת הג'אז, כאשר מורהו תומך בהתעניינותו.

החל ללמוד בשנת 1956 בקונסרבטוריון של מוסקבה בכיתתו של אלכסנדר גולדנוייסר  וסיים בשנת 1961. ניגן ברסיטל הסיום את הקונצ'רטו השני לפסנתר מאת פרוקופייב .

במהלך שנות ה-50, קפוסטין צבר ניסיון כפסנתרן ג'אז, מעבד ומלחין. בנוסף, הוא ניגן בחמישייה שהופיעה מדי חודש במסעדות שונות ומועדוני ג'אז.

בנוסף, הוא היה חבר בתזמורת הביג בנד של יורי סאלוסקי  ולאחר מכן בתזמורת הביג בנד של אולג לונדסטרם .

ביצירותיו קפסוטין יוצר שילוב מיוחד (או פיוז'ן) בין הרפרטואר הקלאסי והצורות המוזיקליות במוזיקה הקלאסית, לבין מיומנות האלתור בג'אז ואלמנטים מקצביים ג'אזיסטיים.

מספר דוגמאות ליצירות המשלבות את השפעת יצירותיו לכלי מקלדת של באך עם השפעות ג'אזיסטיות:

סויטה בסגנון עתיק Op.28, עשרים וארבעה פרלודים בסגנון ג'אז Op.53, עשרים וארבעה פרלודים ופוגות Op.82 והסונטינה Op.100.

קפוסטין תיאר עצמו ראשית כמלחין, ולאחר מכן כפסנתרן ג'אז:

*"מעולם לא הייתי לי נטייה להפוך לפסנתרן ג'אז אמיתי, אבל עם ההלחנה הפכתי לכזה. כל האימפרוביזציות שלי כתובות, כמובן, ונהפכות טובות יותר עם הזמן"*

בין יצירותיו קיימות 20 סונטות לפסנתר, 6 קונצ'רטי לפסנתר, מספר קונצ'רטי אחרים, סטים של וריאציות, אטיודים ועוד.

בנו, אנטון קפוסטין , הוא פיזיקאי תאורטי. ניקולאי קפוסטין נפטר ב-2 ביולי 2020 במוסקבה, בגיל 82.

## מבצעים והקלטות
מספר חברות הקלטות הקליטו את קפוסטין מבצע את יצירותיו.

המוזיקה שלו בוצעה והוקלטה על ידי פסנתרנים ידועים כמו מרק אנדרה המלין, ניקולה פטרוב , סטיב אוסבורן , ודים רודנקו , לודמיל אנגלוב, מאשירו קאואקאמי ותומאס אנג.

## רשימת יצירותיו
רשימת יצירותיו המלאה, בסידור על פי מספרי אופוס בקישור הבא: .

## קישורים חיצוניים

* האתר הרשמי של ניקולאי קפוסטין

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פסנתרנים אוקראינים
קטגוריה:מלחינים אוקראינים
קטגוריה:פסנתרנים רוסים
קטגוריה:מלחינים רוסים
קטגוריה:נגני ג'אז: פסנתרנים
קטגוריה:רוסים שנולדו ב-1937
קטגוריה:רוסים שנפטרו ב-2020
מארי דנפורט פייג'

**מארי דנפורט פייג**' ( **Marie Danforth Page**; 1869 – 1940) הייתה ציירת אמריקאית, בעיקר של דיוקנאות.

## ביוגרפיה

פייג' נולדה בבוסטון. התחילה ללמוד שיעורים אצל הלן נולטון בגיל 17 אלה נמשכו שלוש שנים. אז החלה ללמוד, במשך חמש שנים, בבית הספר במוזיאון לאמנויות יפות בבוסטון, בהנחיית פרנק ווסטון בנסון ואדמונד צ'ארלס טרבל.

בשנת 1903 נסעה לאירופה, שם העתיקה ציורים במוזיאונים בספרד, כשחזרה לקחה שיעורים באוניברסיטת הרווארד בתורת הצבעים אצל דנמן רוס. היא למדה באופן לא רשמי עם אבוט אנדרסון תאייר בשלב מסוים.

בשנת 1896 התחתנה עם ד"ר קלווין ג. פייג', בקטריולוג מחקר, והתיישבה איתו בבוסטון, שם היה לה סטודיו בקומה העליונה של הבית. הזוג אימץ שתי בנות, סוזן ומרגרט, בשנת 1919.

היא החלה לקבל עבודות בבית. חלקם נועדו פשוט להעתקים יצירות של אנשים כמו גילברט סטיוארט, אך עבודות אחרות נועדו לציור דיוקנאות מקוריים. שלושה מציוריה התקבלו לתערוכת פנמה-פסיפיק בשנת 1915 בסן פרנסיסקו, ואחד מהם זכה במדליית ארד.

פרסים נוספים הגיעו לאחר מכן, באקדמיה הלאומית לעיצוב - שאליה היא נבחרה כחברה בשנת 1927 - ובאיגוד ניופורט לאמנות. התערוכה הראשונה שלה הייתה בשנת 1921 בגילדת אמני בוסטון. היא המשיכה לזכות בפרסים, כולל תואר שני בכבוד מאוניברסיטת טאפטס, ולהציג עבודות עד מותה.

פייג' התעקשה לאורך הקריירה שלה כי המצוירים יבואו אליה לסטודיו במקום שהיא תגיע אליהם. בשנות העשרים היא גבתה 1000 דולר עבור דיוקן באורך מלא.
ממוזער|מרי דנפורט פייג', דיוקן של בעלה קלווין פייג', 1909
בין הדמויות שציירה היו מרי אמה וולי, נשיאת מכללת מאונט הולוק. התזמורת הסימפונית של בוסטון, בחזרות עם סרג' קוסביצקי, ושישה פרופסורים בהרווארד, שם לימד בעלה בבית הספר לרפואה משנת 1911 עד 1925.

היא גם עיצבה כרזה, שפורסמה במלחמת העולם הראשונה.

הטכניקה שלה הייתה נועזת, וכמה מבקרים בני זמנה מתחו ביקורת על כך שציוריה "גבריים" מדי.

## קישורים חיצוניים

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:ציירות אמריקאיות
קטגוריה:אמריקאיות שנולדו ב-1869
קטגוריה:אמריקאים שנולדו ב-1869
קטגוריה:אמריקאיות שנפטרו ב-1940
קטגוריה:אמריקאים שנפטרו ב-1940
אסתקלאל טהראן

**מועדון הכדורגל אסתקלאל טהראן** (בפרסית: **باشگاه فوتبال استقلال تهران**; לפני המהפכה האיראנית נקרא **מועדון הכדורגל תאג' טהראן**, باشگاه فوتبال تاج تهران), המכונה בפשטות **אסתקלאל**, הוא מועדון כדורגל איראני המייצג את עיר הבירה טהראן, בליגת העל האיראנית. המועדון הוקם בשנת 1945. מאז תחילת עונת 1973/1974, הקבוצה שיחקה את משחקי הבית שלה באצטדיון אזאדי בעלת קיבולת של 90,000 מושבים. המועדון נתמך על ידי משרד הספורט והנוער של איראן.

זהו אחד ממועדוני הכדורגל הוותיקים ביותר בטהראן ובאירן ואחד המועדונים המצליחים ביותר בכדורגל האירני, לאחר שזכה בשני גביעי ליגת האלופות האסיאתית, שמונה תוארי אליפות לאומיים ושיא של שבעה גביעים לאומיים. למועדון יריבות ארוכת שנים עם יריבתה המקומית פרספוליס המכונה דרבי סורחאבי (אדום-כחול) או הדרבי של טהראן.

## תארים

## קישורים חיצוניים

* 

## הערות שוליים

קטגוריה:קבוצות כדורגל איראניות
קטגוריה:קבוצות כדורגל שהוקמו ב-1945
קטגוריה:טהראן: כדורגל
עונת 2020/2021 בבונדסליגה

**עונת 2020/2021** הייתה העונה ה-58 של הבונדסליגה הגרמנית. העונה נפתחה ב-18 בספטמבר 2020 והסתיימה ב-22 במאי 2021. במקור אמורה הייתה העונה להתחיל ב-21 באוגוסט 2020 ולהסתיים ב-15 במאי 2021, אך הפתיחה נדחתה עקב סיומה המאוחר של העונה הקודמת בעקבות התפשטות נגיף הקורונה. כמו כן בעקבות מגפת הקורונה רוב משחקי העונה שוחקו ללא קהל.

באיירן מינכן זכתה באליפות ה-31 שלה וה-9 ברציפות. בסיום העונה שאלקה 04 וורדר ברמן ירדו לבונדסליגה השנייה השנייה ופ.צ. קלן שסיימה במקום ה-16 התמודדה מול הולשטיין קיל שסיימה במקום השלישי בבונדסליגה השנייה על מקום נוסף בעונת 2021/2022 בבונדסליגה היא גברה עליה 5–2 ועקב כך נשארה בליגה.

רוברט לבנדובסקי מבאיירן מינכן סיים כמלך השערים עם 41 כיבושים ושבר את שיאו בן ה-49 השנים של גרד מילר שכבש 40 שערים בעונת 1971/1972.

תומאס מילר מבאיירן מינכן סיים כמלך הבישולים עם 18 כאלה.

## קבוצות ואצטדיונים
מתוך 18 הקבוצות המשתתפות בבונדסליגה, 16 המשיכו מהעונה שעברה. שתי המסיימות הראשונות בבונדסליגה השנייה, ארמיניה בילפלד ושטוטגרט העפילו לבונדסליגה במקומן של פורטונה דיסלדורף, ופאדרבורן 07, שסיימו בשני המקומות האחרונים. ארמינה בילפלד העפילה לבונדסליגה לאחר היעדרות של 12 שנה, ואילו שטוטגרט, שבה לאחר עונת היעדרות אחת בלבד. פאדרבורן שבה לבונדסליגה השנייה לאחר עונה אחת, ואילו פורטונה דיסלדורף, לאחר שתי עונות.

## שינויי מאמנים

## טבלת הליגה

## כדורגלנים מצטיינים
רוברט לבנדובסקי (), באיירן מינכן כבש 41 שערים וזכה בתואר מלך השערים. הוא שבר את שיאו בן ה-49 השנים של גרד מילר שכבש 40 שערים בעונת 1971/1972.

ארלינג האלנד (), בורוסיה דורטמונד זכה בתואר "שחקן השנה". הוא מוענק בהתאם להצבעה של אוהדים (40%), נציגי המועדונים (30%) ומומחים (20%).

רוברט לבנדובסקי זכה גם בתואר כדורגלן השנה בגרמניה שמוענק על ידי עיתון הספורט Kicker. הוא זכה בפרס שנה שנייה ברציפות.

### מלך השערים

### מלך הבישולים

## קישורים חיצוניים

* 
* נתונים מפורטים, באתר bdfutbol
* נתונים מפורטים, באתר transfermarkt

## הערות שוליים

קטגוריה:תחרויות כדורגל בגרמניה
קטגוריה:עונות בבונדסליגה
קטגוריה:תחרויות כדורגל ב-2020
קטגוריה:תחרויות כדורגל ב-2021
קטגוריה:2020 בגרמניה
קטגוריה:2021 בגרמניה
עמינדב קריספין

הרב **עמינדב מכלוף קריספין** (נולד בה'תרצ"ב, 1931/1932) הוא רב חרדי-ספרדי ישראלי, שכיהן כרבה של קריית ביאליק בין השנים 2009-1982.

## תולדות חייו
נולד בשנת ה'תרצ"ב באסואירה (מוגאדור) שבמרוקו לרב ישראל קריספין, נכדו של רבי יעיש קריספין. בצעירותו עברה משפחתו לפריז, שם למד בישיבה ליטאית. בגיל 18 החל ללמוד בישיבת תומכי תמימים ליובאוויטש בברינואה מפי הרבנים שמואל לויטין, ניסן נמנוב וישראל נח בליניצקי, ושם התקרב לדרכה של חסידות חב"ד. כשנה וחצי לאחר מכן, נשלח בהוראת הרבי מלובביץ' לקזבלנקה, לסייע בעבודתו החינוכית של הרב שלמה מטוסוב, וסייע בניהול המוסדות שהקים. בשנת ה'תשי"ג נשלח לארפוד, והיה אחראי על כל המוסדות שבין מקנס למרקש, כולל ישיבה גדולה במרקש שלמדו בה מעל 400 תלמידים. בארפוד התארס עם בחורה מקומית, אולם הרבי מלובביץ' הורה לו לשאת את בת הרב המקומי, רבי מאיר אבוחצירא (הרב אבוחצירא והרב קריספין השתייכו לשתי קהילות שונות שהתקיימו בארפוד), והוא נשא את בתו סוליקה.

בשנת ה'תשכ"ה עלה לישראל. שימש בתפקידים רבניים בלוד ובאשדוד.

בשנת ה'תשמ"ב התמנה לרב העיר קריית ביאליק. ייסד בעיר את כולל "כתר שם טוב", וכיום הוא נשיאו (בעבר עמד בראש הכולל הרב שלמה שלוש). עסק בהוצאה מחודשת לאור של כתבי רב-סבו רבי יעיש קריספין.

בשנת 2008 נעצר בחשד שביצע הטרדות מיניות בשלוש נשים, שתיים מתוכן עובדות המועצה הדתית בקריית ביאליק. ב-2009 הוגש כתב אישום לבית משפט השלום בחיפה בשלושה סעיפים של הטרדה מינית ובסעיף של הדחת עד, והוא נאלץ לפרוש מתפקידו. בשנת 2013 זוכה הרב קריספין מכל ההאשמות נגדו, לאחר שנחשפה הקלטה שבה דורש מזכיר המועצה הדתית בעיר, חיים אוטמזגין סכומי כסף גבוהים בתמורה לסגירת התיק, עובדה שהטילה צל כבד על גרסת התביעה.

## משפחתו
הרב קריספין נשוי לאחותם של הרבנים דוד חי אבוחצירא, אלעזר אבוחצירא,
יקותיאל אבוחצירא, רפאל אבוחצירא וישועה ורחמים אבוחצירא. אחיות נוספת נשואות לרבנים חיים פינטו ויוסף טולידנו.

אחותו של הרב קריספין נשואה לרב שמעון ביטון, רבה של בית שמש.

## קישורים חיצוניים
*ירוחם לנדסמן, השליח שהגיע מרוסיה וחולל מהפך יהודי במרוקו, אתר "חב"ד און ליין", 22.11.2007.

## הערות שוליים

קטגוריה:רבנים חרדים ישראלים
קטגוריה:רבני ערים בישראל
קטגוריה:קריית ביאליק: אישים
קטגוריה:משפחת אבוחצירא
קטגוריה:רבנים מרוקאים ישראלים
קטגוריה:ארפוד: רבנים
קטגוריה:ישראלים ילידי מרוקו
קטגוריה:עולים בשנות ה-1960
קטגוריה:חסידי חב"ד
קטגוריה:מהדירי ספרות תורנית
קטגוריה:בוגרי רשת ישיבות תומכי תמימים
קטגוריה:ישראלים שנולדו ב-1932
פרד הטזל

**פרד הטזל** (באנגלית: **Fred Hetzel**; נולד ב-21 ביולי 1942) הוא כדורסלן עבר אמריקאי, אשר שיחק בליגת ה-NBA בין השנים 1965–1971, לאחר שנבחר בבחירה הראשונה של דראפט 1965. ממוצעיו הכוללים לאורך 6 עונותיו בליגה הם 11.2 נקודות, 5.9 ריבאונדים ו-1.1 אסיסטים למשחק.

## קריירת מכללות
הטזל נולד וגדל בוושינגטון די. סי., ובין השנים 1961–1965 למד במכללת דייווידסון אשר בקרוליינה הצפונית. לאורך תקופתו בקבוצת הכדורסל של המכללה ("דייווידסון ויילקטס") שיתף פעולה עם השחקן דיק סניידר, תחת המאמן חבר היכל התהילה של הכדורסל לפטי דריסל. בכל 3 העונות זכה בפרס השחקן המצטיין של המחוז הדרומי, עם ממוצעים כוללים של 25.7 נקודות ו-13.8 ריבאונדים למשחק, ובסיום עונתו האחרונה נבחר לחמישיית העונה של ליגת המכללות (First-team All-American), לצדם של ריק בארי, ביל בראדלי, גייל גודריץ' וקאזי ראסל.

## קריירת משחק מקצועית
בדראפט ה-NBA 1965 נבחר הטזל בבחירה הראשונה, על ידי סן פרנסיסקו ווריורס, אשר צירפו עם הבחירה השנייה בדראפט את ריק בארי. בעונתו השנייה עם הווריורס רשם הטזל ממוצעים של 12.2 נקודות ו-8.3 ריבאונדים למשחק, וסייע לקבוצתו להעפיל לגמר ה-NBA בפעם החמישית בתולדותיה. לאורך סדרת הגמר, מול פילדלפיה 76', קלע 9.3 נקודות למשחק כמחליפו מהספסל של טום משרי, אך קבוצתו הפסידה בתוצאה 2–4. בעונה העוקבת הפך לאחד השחקנים המובילים של הקבוצה, לצדם של נייט ת'ורמונד, רודי לרוסו וג'ף מאלינס, קלע שיא קריירה של 19.0 נקודות למשחק, והעפיל עם הווריורס לגמר האזור המערבי.

בדראפט ההרחבה של שנת 1968 נבחר הטזל על ידי מילווקי באקס, והצטרף אליה לקראת עונת הבכורה של המועדון.

לאחר 53 משחקים במילווקי, בהם תרם 15.9 נקודות ו-8.9 ריבאונדים בממוצע למשחק, הועבר בטרייד לסינסינטי רויאלס בתמורה לרוקי זאיד עבדול-עזיז. עד לסיום עונת  קלע 11.9 נקודות למשחק עבור הרויאלס.

בין השנים 1969–1971 שיחק עבור פילדלפיה 76' ולוס אנג'לס לייקרס, בהן שימש כשחקן ספסל, ובסיום עונת  פרש הטזל ממשחק, בגיל 28.

## קישורים חיצוניים

## הערות שוליים

קטגוריה:אמריקאים ילידי וושינגטון די. סי.
קטגוריה:כדורסלנים אמריקאים
קטגוריה:וושינגטון די. סי.: כדורסלנים
קטגוריה:כדורסלני מכללת דייווידסון
קטגוריה:בחירות דראפט של סן פרנסיסקו ווריורס
קטגוריה:כדורסלני סן פרנסיסקו ווריורס
קטגוריה:כדורסלני מילווקי באקס
קטגוריה:כדורסלני סינסינטי רויאלס
קטגוריה:כדורסלני פילדלפיה 76'
קטגוריה:כדורסלני לוס אנג'לס לייקרס
קטגוריה:אמריקאים שנולדו ב-1942
אנינה פרליך

**אֵנינֶה מארי מֵגְדָלֶנֶה פְרֱלִיך** (בדנית: **Anine Marie Magdalene Frølich**  13 במרץ 1762 - 6 בנובמבר 1784) הייתה בלרינה דנית, אחת מרקדניות הבלט המקצועיות הראשונות שהיו ילידות דנמרק והכוכבת המקומית הראשונה בבלט המלכותי הדני. אנינה פרליך הייתה הדמות העיקרית בהופעת הבלט הקלאסי כצורת אמנות ייחודית בדנמרק.

## ביוגרפיה
פרליך נולדה בקופנהגן, והתקבלה כתלמידה לבית הספר לבלט של תיאטרון החצר, "הופתיאטר", ב-1771. תיאטרון החצר נוסד בשנת 1767 בארמון כריסטיאנסבורג בידי פייר לורן מלהקת התיאטרון הצרפתית שפעלה שם: הוא התמזג עם התיאטרון המלכותי הדני לאחר פיטורי הלהקה הצרפתית בעונת 1772–1773.

בתקופה זו, ביצוע של בלט על ידי רקדנים מקומיים בדנמרק היה בגדר חידוש. בתיאטרון המלכותי הדני הופיעו רקדנים מקומיים רק מעונת 1758–1759, שהייתה לעונת הבכורה של מארי בארך וקרל וילהלם בארך

פרליך הופיעה לראשונה ב-1773 ונחלה הצלחה מיידית הודות ליופייה יוצא הדופן, כישוריה הטכניים והטכניקה הדרמטית שלה, שייחדה אותה בהשוואה לגינונים הפורמליים והצפידים יותר, שהיו מקובלים על רוב הרקדניות בנות זמנה.

משנת 1775, פעלה פרליך בהשראתו של הרקדן האיטלקי וינצ'נצו גליאוטי. לאחר שהתמנה למנהל הבלט של תיאטרון החצר, הכניס גליאוטי שינויים מפליגים בבלט הדני וחולל התלהבות חדשה לאמנות בקרב הקהל. עד אז, היה הבלט הדני מופשט ומשולל דרמה, פורמלי ומאולץ. גליאוטי הביא את רעיון הבלט כאמנות דרמטית לדנמרק, והוא שעיצב את פרליך ככוכבת, להציג באמצעותה את הכוריאוגרפיה החדשנית שלו. ריקודה העשיר בהבעה הלם להפליא את סגנון הבלט החדש בהדרכתו. בהנהגתו הייתה לבלרינה הראשונה במעלה של הבלט הדני. אחד מתפקידיה המפורסמים ביותר היה בבלט Den forlodte Dido בשנת 1777.

פרליך וגליאוטי גם היו לנאהבים, אבל הקשר כשל. מותשת מדרישותיה הפיזיות של אמנותה, לקתה פרליך בבריאותה, שהידרדרה במהירות. ב-1784 התמוטטה בשעת הופעה ונלקחה הביתה. היא מתה זמן קצר לאחר מכן בקופנהגן.

## הערות שוליים

קטגוריה:בלרינות
קטגוריה:ילידות 1762
קטגוריה:נשים דניות
קטגוריה:נפטרות ב-1784
מכללת הסיכוי האחרון

**מכללת הסיכוי האחרון** (באנגלית: **Last Chance U**) היא סדרת טלוויזיה אמריקאית תיעודית, שהופקה ושודרה על ידי נטפליקס. העונה הראשונה בת שישה פרקים חוקרת את תוכנית הפוטבול במכללה הקהילתית של מזרח מיסיסיפי, הכוללת מספר ספורטאים שהתקשו בחייהם ונאבקים במציאת מסגרת לעצמם. לאחר מכן נדרשים השחקנים להופיע במדי המכללה הצעירה (JUCO), בהדרכתו של המאמן באדי סטיבנס, כדי להוכיח את עצמם ולחזור לדיוויזיה I.

העונה השנייה של הסדרה חזרה למיסיסיפי, אך עברה למכללת קהילת העצמאות בקנזס לקראת העונה השלישית שעלתה לראשונה ב-21 ביולי 2018. אחריה שודרה העונה הרביעית שצולמה באותה מכללה ושודרה לראשונה ב-19 ביולי 2019. בשנת 2020 הוכרז כי סדרת דרמה עלילתית המבוססת על שתי העונות הראשונות תופק על ידי קורטני קוקס שגם תככב בו.

## קישורים חיצוניים
* 
* 

קטגוריה:סדרות טלוויזיה תיעודיות של נטפליקס
קטגוריה:סדרות טלוויזיה אמריקאיות שעלו לשידור בשנת 2016
ליאון דעואל

**ליאון יונה דעואל** (נולד ב-1962) הוא פרופסור מן המניין לפסיכולוגיה ומדעי המוח ורופא ישראלי, מחזיק הקתדרה על שם ג'ק סקירבול לחקר המוח, מנהל המרכז למדעי המוח על שם אדמונד ולילי ספרא (ELSC) באוניברסיטה העברית וראש החוג לפסיכולוגיה לשעבר באוניברסיטה זו.

## ביוגרפיה
ליאון דעואל נולד בתל אביב ולמד בגימנסיה הרצליה. עשה שנת שירות עם ילדים בסיכון ושירת 4 שנים בצה"ל בחיל המודיעין. לאחר שירותו הצבאי בגיל 23 החל ללמוד בבית הספר לרפואה באוניברסיטת תל אביב לקראת תואר דוקטור לרפואה (M.D). את התואר סיים בשנת 1993, כאשר במהלך לימודיו זכה 6 פעמים בפרס הדיקן, הניתן לראשון ברשימת הדיקן, פעם אחת בפרס הרקטור ולבסוף בפרס עבודת דוקטור לרפואה הטובה ביותר, אותה עשה תחת הנחייתו של ד"ר נחום סורוקר. 

לאחר סיום לימודי הרפואה הוא החל בלימודי דוקטור לפילוסופיה (Ph.D) במחלקה לפסיכולוגיה באוניברסיטה העברית אותו סיים בהצטיינות בשנת 2001 תחת הנחייתו של פרופ' שלמה בנטין. לאחר מכן המשיך לבתר-דוקטורט באוניברסיטת ברקלי שם התמחה במעבדתו של פרופ' רוברט נייט, נוירולוג וחוקר מוח, ובמעבדתו של מארק ד'אספוסיטו (Mark D'Esposito) גם הוא נוירולוג וחוקר מוח. לאחר סיום המחקר במעבדתו של נייט, התקבל דעואל לאוניברסיטה העברית כמרצה בכיר ופתח את המעבדה למדעי המוח הקוגניטיביים באדם. עם הזמן התקדם באוניברסיטה זו עד לדרגת פרופסור מן המניין אותה קיבל בשנת 2009. בשנים 2012–2015 כיהן כראש המחלקה לפסיכולוגיה, ומשנת 2012 הוא מנהלה האקדמי של היחידה לדימות מוחי במרכז לחקר המוח באוניברסיטה העברית.  

בין תלמידיו נמנים חברי סגל בכירים באוניברסיטאות בישראל כמו פרופ' ליעד מודריק ופרופ' שלומית יובל גרינברג וד"ר דבורה מרציאנו.

## מחקר
מחקרו של דעואל מתפרש על שלל ענפי הנוירופסיכולוגיה הקוגניטיבית של האדם על קו התפר שבין תהליכים מודעים ותהליכי תפיסה לא מודעים, התפקיד של קשב וייצוג המרחב בתפיסה מודעת ואפיון התהליכים המתרחשים ללא מודעות או קשב. כמו כן חוקר דעואל גם זיכרון עבודה, וקבלת החלטות, כאשר עיקר כליו המחקריים הם FMRI, אלקטרואנצפלוגרם ומטלות פסיכופיזיקה. כמו כן, דעואל השתמש לא פעם ברישומים הנלקחים ישירות ממוח האדם תוך כדי ניתוח באמצעות מכשיר ECoG .

## קישורים חיצוניים
* 
* ערוץ הווידאו של ליאון דעואל, באתר Youtube
* פרסומים מדעיים של ליאון דעואל, באתר גוגל סקולר 

## הערות שוליים

קטגוריה:מדעני מוח ישראלים
קטגוריה:רופאים ישראלים
קטגוריה:בוגרי גימנסיה הרצליה
קטגוריה:בעלי תואר דוקטור לרפואה מאוניברסיטת תל אביב
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: פסיכולוגיה
קטגוריה:ישראלים שנולדו ב-1962
שביט C/2020 F3 (NEOWISE)

ממוזער|השביט, מתאפיין כמו עוד שביטים, בשני זנבות בעת התקרבותו לשמש
שביט** NEOWISE**, ובשמו הרשמי** C/2020 F3**, התגלה ב-27 במרץ 2020 על ידי טלסקופ החלל WISE במשימתו לגלות אסטרואידים ושביטים המגיעים לסביבת כדור הארץ. בתחילת יולי אותה שנה, הוא היה מספיק קרוב לשמש כדי שניתן היה לראותו בעין בלתי מזוינת בשמי חצי הכדור הצפוני. קוטר גרעין השביט שלו 5 ק"מ. אירוע דומה בו ניתן היה לצפות בשביט בעין בלתי מזוינת, היה ב-2007, כאשר השביט מקנוט היה לאחד השביטים הבהירים ביותר שנראו ב-100 השנים האחרונות.

## הגילוי

## מסלול

ממוזער|דיאגרמה המראה שמסלול השביט כמעט פרבולי
ממוזער|אנימציית מסלול השביט בסמוך לשמש

מסלול השביט כמעט פרבולי, ולאחר הפריהליון הוא יתרחק מהשמש ויחזור רק בעוד 6,800 שנה. הקידומת C בשמו הרשמי, מסמלת את היותו שביט בעל מחזור הקפת שמש ארוך. ב-5 ביולי 2020 צילם הלוויין Parker Solar Probe את השביט בעודו עובר קרוב לשמש. הלווין מכיל חיישן WISPR ומטרת הצפייה הייתה למדוד את מהירות איבוד האבק מגלעין השביט. ב-23 ביולי 2020 הוא חלף בנקודה הקרובה ביותר לכדור הארץ – כ-103 מיליון קילומטרים.

## גלריה
יש לציין שחלק מתמונות הסטילס נעשו בזמן חשיפה ארוך. בעין בלתי מצוידת, ניתן היה לראות את השביט באזורים עם מידת זיהום אור נמוכה.

קובץ:C2020 F3 NEOWISE Comet above Minneapolis Minnesota USA.jpg|ממוזער|השביט מעל מינאפוליס מינסוטה שבארצות הברית

File:Comet NEOWISE seen from Jerusalem.jpg|ממוזער|השביט בשמי ירושלים



## ראו גם
* שביט הייל-בופ
*שביט האלי

## קישורים חיצוניים

* גלריית צילומים
* 

## הערות שוליים

קטגוריה:שביטים
ריאל בטיס (כדורגל נשים)

**מועדון הכדורגל ריאל בטיס נשים** (בספרדית: **Real Betis Balompié Féminas**), ובקיצור **ריאל בטיס נשים** (בספרדית: **Real Betis Féminas**), הוא מועדון כדורגל נשים ספרדי מהעיר סביליה, המשחק בליגת העל הספרדית. המועדון נוסד בשנת 2009 בשם **מועדון הכדורגל אסאר** (בספרדית: **Azahar Club de Fútbol**, ובקיצור **Azahar CF**), ובשנת 2011 הקבוצה הבוגרת הפכה למחלקת כדורגל הנשים הרשמית של ריאל בטיס.

## היסטוריה
**מועדון הכדורגל אסאר** היה מועדון הוא מועדון משכונת "אלפלפה" בעיר סביליה שנוסד בשנת 2009 אשר הפעיל כמה קבוצות כדורגל חובבניות. בשנת 2011, ריאל בטיס שילבה את מבנה הקבוצה הבכירה והנוער "A" של אזאר לתוך מבנה המועדון (של ריאל בטיס), והשאירה את הנוער "B" ואת קבוצות הילדים במועדון הקודם שלהן (אזאר). בעונת הבכורה שלה כ"ריאל בטיס", הקבוצה השיגה את העלייה לליגה השנייה, למרות שסיימה רק במקום השני, משום שקבוצת טרגואיאס התפרקה עקב בעיות כלכליות. החל מהשנה השנייה שלה, לקבוצת הנשים של בטיס כבר אין שיתוף פעולה עם מועדון אזאר.

בטיס שיחקה בפלייאוף העלייה לליגה הראשונה בסיום עונת 2014/15, אך הפסידה נגד גרנדייה טנריפה. שנה לאחר מכן, ב-22 ביוני 2016, העפילה בטיס לליגה העליונה בפעם הראשונה בתולדותיה.

## אצטדיון
הקבוצה משחקת את משחקיה הביתיים במתחם סיודאד דפורטיבה לואיס דל סול, מתחם האימונים של ריאל בטיס שנפתח ב-19 בדצמבר 1997. המתחם ממוקם בשכונת לוס ברמייאלס, קרוב מאוד לאצטדיון בניטו ויימרין המארח את אימוני הקבוצה הבוגרת, קבוצת המילואים וקבוצות בדרגים נמוכים יותר של המועדון.

ב-10 במרץ 2018 לרגל חגיגת "שבוע הנשים השישי של בטיס" הקבוצה שיחקה באצטדיון בניטו ויימרין נגד סנטה תרזה, ובמשחק נכחו 6,643 צופים.

## תארים והישגים
* **[[ליגת העל הספרדית בכדורגל נשים|ליגת העל הספרדית]]:**
**הישג שיא: מקום 6 (בעונות 2017/18 ו-2018/19)
* '''גביע המלכה:
**הישג שיא: רבע הגמר (2018 ו-2020)

## עונה אחר עונה

## קישורים חיצוניים
* 

## הערות שוליים

קטגוריה:קבוצות כדורגל נשים ספרדיות
קטגוריה:קבוצות כדורגל שהוקמו ב-2009
קטגוריה:ריאל בטיס
קטגוריה:סביליה: מועדוני כדורגל
קרחון וייט (אנטארקטיקה)

**קרחון וייט** (באנגלית: **White Glacier**) הוא קרחון יובלי רחב, בארץ מרי בירד שבאנטארקטיקה.

הקרחון נשפך אל קרחון לנד, מצפון להר מקוי.

## היסטוריה
### גילוי ומיפוי הקרחון

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959–1965.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

השם ניתן לפי הצעתו של אדמירל ריצ'רד בירד.

הקרחון נקרא על שמו של גנרל תומאס דסר וייט (Thomas D. White), מחיל האוויר של ארצות הברית, שהיה חבר המטות המשולבים של ארצות הברית בין השנים 1957-1961, אשר השתתף בתכנון שלבי מבצע דיפ פריז בתפקיד מנהלי ובנושאים הנוגעים לכלי טיס.

## קישורים חיצוניים
* קרחון וייט באתר הסקר הגאולוגי של ארצות הברית
* קרחון וייט באתר הגאזט האנטארקטי של ממשלת אוסטרליה
* קרחון וייט באתר הגאזט האנטארקטי המשווה SCAR של ממשלת אוסטרליה

## הערות שוליים

וייט
כף סלבורן

ממוזער|מפת אזור כף סלבורן. הכף במרכז המפה (העליונה מבין שתי לשונות היבשה שבמרכז המפה)
**כף סלבורן** או **כף סלברן** (באנגלית: **Cape Selborne**) היא לשון יבשה גבוהה, מכוסה שלג בצידו המערב של מדף הקרח רוס שבאנטארקטיקה.

הלשון מצויה בצידו הדרומי של מפרצון בארן, בשפכו של קרחון בירד.

הכף מסמלת את הגבול בין חוף שקלטון שמדרום לה, לבין חוף הילרי שמצפון לה.

## היסטוריה
### גילוי ומיפוי לשון היבשה

לשון היבשה התגלתה על ידי משלחת דיסקברי (אשר חקרה את אנטארקטיקה בין השנים 1901–1904).

### מקור השם

שמה של לשון היבשה ניתן לה על ידי אנשי משלחת דיסקברי, בדצמבר 1902.

לשון היבשה נקראת על שמו של ויליאם וולדגרייב פאלמר סלברן (William Waldegrave Palmer Selborne), ארל סלבורן השני (Earl of Selborne), אשר כיהן בממשלת בריטניה בשנת 1900, בתפקיד הלורד הראשון של האדמירליות.

## קישורים חיצוניים
* כף סלבורן באתר הסקר הגאולוגי של ארצות הברית
* כף סלבורן באתר הגאזט האנטארקטי של ממשלת ניו זילנד
* מפת כף סלבורן באתר הגאזט האנטארקטי של ממשלת אוסטרליה
* כף סלבורן באתר הגאזט האנטארקטי המשווה SCAR של ממשלת אוסטרליה

## הערות שוליים

סלבורן
סלבורן
סלבורן
כף נחת

**כף נחת** הוא פירוש קצר לששה סדרי משנה שחיבר הרב יצחק גבאי, מחכמי אספי שבמרוקו. הפירוש יצא לאור במספר מהדורות. אחת המפורסמות שבהן היא מהדורת ונציה שיצאה לאור בשנת שפ"ה. הפירוש היה לעיניהם של פרשני משנה החל מתקופתו, כדוגמת תוספות יום טוב, מלאכת שלמה, הון עשיר, תפארת ישראל.

בהקדמתו כותב המחבר על חשיבות לימוד המשנה, וכן שמטרתו היא שלומדי המשנה לא יסתפקו בקריאה ללא הבנה, ומאידך לא יזדקקו לפירושים אחרים ויוכלו לשאת את הספר שהודפס בשני כרכים ובפורמט קטן בלכתם בדרך.

אחד מחידושיו המפורסמים היה שסדר נזיקין הוא הסדר האחרון משישה סדרי משנה.

אחד מבני המחבר, ידידיה, הקים בשנת ה'ת"י בית דפוס בליוורנו, משם העבירו לפירנצה, ולבסוף נכדו, אברהם העביר את הדפוס לאיזמיר. שמו מופיע כמדפיס הספר כנסת הגדולה, מהדורת ה'תי"ח.

הספר יצא מעוטר בהסכמות חכמי קושטא. ראשון המסכימים היה רבי יום טוב בן יעיש.
## קישורים חיצוניים
* החלק ראשון של הפירוש, באתר היברובוקס
* החלק השני של הפירוש, באתר היברובוקס
## הערות שוליים

קטגוריה:פירושי המשנה
סגר (סדרת טלוויזיה, 2020)

**סגר** (באנגלית: **Lockdown**) היא סדרת טלוויזיה לילדים ובני נוער, בהפקה משותפת של ארצות הברית וקנדה, שהופקה על ידי Sinking Ship Entertainment והוזמנה והופצה על ידי YouTube Originals.

הסדרה פותחה והופקה מרחוק בעיצומה של מגפת COVID-19 ועוקבת אחר קבוצה של בני נוער מרוחקים חברתית הפועלים יחד באמצעות תקשורת וידאו כדי לפתור תעלומה בשכונתם. במקור הוכרזה הסדרה באפריל 2020, כסדרה בת עשרה הפרקים שהוקרנה בבכורה בערוץ YouTube Originals for Kids & Family ב-26 ביוני 2020.

הסדרה זכתה בפרס הישג מיוחד מהפסטיבל הבינלאומי Prix Jeunesse על הצטיינות כתוכנית בידורית בתקופת מגפת COVID-19, כשהפסטיבל העולמי מכיר כל שנתיים בהשפעה הטובה של הטלוויזיה על ילדים ונוער.

## עלילה
הסדרה עוקבת אחר שישה חברים כשהם עובדים יחד כדי לפתור תעלומה בשכונה שלהם בעידן של ריחוק חברתי. הסדרה צולמה כולה באמצעות מצלמת רשת וסמארטפון מבתיהם ושכונות מגוריהם של השחקנים. הסדרה מתמקדת בז'אנר המותחן על האופן שבו צעירים שומרים על קשר בזמן שהם נאלצים לשמור על ריחוק. הסיפור נפרש כמעט בזמן אמת כשהחבורה עובדת יחד - ממרחק - כדי לפתור את התעלומה, תוך בחינת חרדות ותסכולים אישיים במהלך מגפת הקורונה.

## שחקנים ודמויות
* סערה צ'אודרי בתפקיד נירה
* אריסטה ארהין בתפקיד סאם
* אמנדה צ'אונג בתפקיד אמי
* דוריאן ג'יורדנו בתפקיד איידן
* אדיסון גרנט בתפקיד לוק
* תומאסו סאנלי בתפקיד כריס

## קישורים חיצוניים

## הערות שוליים

קטגוריה:מגפת הקורונה בטלוויזיה
קטגוריה:סרטוני יוטיוב

קטגוריה:סדרות טלוויזיה קנדיות
קטגוריה:יוטיוב פרימיום: תוכן מקורי
קטגוריה:סדרות טלוויזיה אמריקאיות שעלו לשידור בשנת 2020
עונת 2020/2021 בלה ליגה

**עונת 2020/2021** הייתה העונה ה-90 במסגרת הלה ליגה, שנקראה "לה ליגה סאנטנדר" עקב חסות מסחרית. העונה החלה ב-12 בספטמבר 2020 והסתיימה ב-23 במאי 2021. 

בהתאם לתוצאות של העונה הקודמת מיורקה, אספניול ולגאנס ירדו לליגת המשנה בסיום העונה. מליגת משנה עלו קדיס, וסקה ואלצ'ה.

בעקבות מגפת הקורונה עונה זו שוחקה ללא קהל במגרשים.

אתלטיקו מדריד זכתה באליפות בפעם ה-11 אחרי מאבק שהוכרע רק במחזור הסיום.

בסיום העונה הקבוצות וסקה, ריאל ואיאדוליד ואייבר ירדו לליגה הספרדית השנייה.

## קבוצות

בעונה זו השתתפו 20 קבוצות - 17 קבוצות ששיחקו בעונה הקודמת, אליהן הצטרפו קדיס, וסקה ואלצ'ה.

## טבלת ליגה

## סטטיסטיקה

### מלכי השערים

### מלכי הבישולים

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לליונל מסי ( ארגנטינה), ברצלונה, שכבש 30 שערים. זו הייתה זכייתו השמינית בפרס והחמישית שלו ברציפות.
* פרס זאמורה לשוער שספג הכי פחות שערים העונה ליאן אובלק (), אתלטיקו מדריד, שספג 25 שערים. זו היא זכייתו החמישית בפרס ובכך השווה את שיאם של אנטוני רמלייטס וויקטור ואלדס.
* "פרס סארה" לכדורגלן ספרדי שכבש מספר מרבי של שערים במהלך העונה הוענק לג'רארד מורנו ( ספרד), ויאריאל, שכבש 23 שערים.

פרסי LFP הוענקו ל:
*השחקן המצטיין: לואיס סוארס ( אורוגוואי)
*השוער המצטיין: יאן אובלק ()
*המאמן המצטיין: דייגו סימאונה ( ארגנטינה)

### שחקן החודש

## קישורים חיצוניים
* 

* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

## הערות שוליים

2020 2021
קטגוריה:תחרויות כדורגל ב-2020
קטגוריה:תחרויות כדורגל ב-2021
קטגוריה:אירועי ספורט שהושפעו ממגפת הקורונה
קטגוריה:2020 בספרד
קטגוריה:2021 בספרד
מקרוב: הכול על נגיף הקורונה

**מקרוב: הכול על נגיף הקורונה** (באנגלית: **Coronavirus, Explained**) היא סדרה תיעודית אמריקאית, שהופקה על ידי Vox Media. הסדרה מהווה ספין-אוף של סדרת הטלוויזיה *[[מקרוב]].* פרקי הסדרה בוחנים נושאים שונים סביב נושא מגפת COVID-19 ובוחנים את המאמצים לבלום את התפשטותה. הסדרה עלתה לראשונה ברשת נטפליקס ב-26 באפריל 2020 ומקריינים אותה ג'יי קיי סימונס, לורה ליני ואידריס אלבה.
## פרקים

## הפקה
### צילומים
Vox Media תכננה עשרה שבועות עבור על כל פרק; עם זאת, הפרק הראשון יצא תוך שבועיים וחצי בשל שכיחות מגפת COVID-19. הם הפסיקו לראיין את ביל גייטס לפרק בעונה השנייה של *[[מקרוב]]* שנקראה "המגפה הבאה" לפני שהפנדמיה החלה ובסופו של דבר החברה השתמשה בחלק מהקטעים ההם לפרק הראשון של הסדרה.

### הפצה
הטריילר למיני סדרה שוחרר ב-22 באפריל 2020. הפרק הראשון שוחרר ב-26 באפריל 2020, כאשר הפרק השני והשלישי שוחררו ב-16 ביוני 2020.
## קישורים חיצוניים

## הערות שוליים

קטגוריה:מגפת הקורונה בטלוויזיה
קטגוריה:סדרות טלוויזיה תיעודיות של נטפליקס
קטגוריה:סדרות טלוויזיה תיעודיות
קטגוריה:סדרות טלוויזיה אמריקאיות שעלו לשידור בשנת 2020
יצחק גבאי

רבי **יצחק גבאי** (נפטר לא אחרי ה'ת' 1640) מחכמי אספי שבמרוקו וונציה שבאיטליה, עבד כדפס ב"דפוס ברגדין" בוונציה, וחיבר פירוש על המשנה בשם כף נחת. היה אבי שושלת של בעלי דפוס ששם משפחתם "כף נחת", על שם פירושו.

## ביוגרפיה
רבי יצחק נולד במאה ה-16 לרבי שלמה גבאי, בנו של רבי חיים גבאי ממגורשי ספרד. התגורר בעיר אספי שבמרוקו. סביב ראש המאה ה-17 נסע לוונציה על מנת להדפיס בה פירוש קצר על המשנה, לשם כך עבד כפועל בבית הדפוס ברגדין שבוונציה. בשנת ה'שס"ט (1609) הדפיס את חיבורו "כף נחת" - פירוש על המשנה, פירוש שהתבסס בעיקר על פירושי רש"י, הרמב"ם ורבי עובדיה מברטנורא. מאז נדפס שם הפירוש בשנת ה'שע"ד (1614) בהגהת רבי יהודה אריה ממודנה שהוסיף פירוש למסכת אבות - עליה דילג רבי יצחק, וכן נדפס בשנת ה'שפ"ה (1625) ובשנת ה'ת' (1650) בהגהת מחותנו רבי אברהם חבר טוב ואז נזכר רבי יצחק בברכת המתים. בשנת ה'ת"ג (1653) נדפס שוב באמסטרדם ובשנת ה'ת"ד (1654) נדפס בקושטא. בהקדמה ציין רבי יצחק לשבח את בחירתו לסדר את פירושו על המשנה באותיות מרובעות, תופעה שלדבריו לא הייתה כמותה מעולם.

## משפחתו
בנו רבי ידידיה, המכונה גם בשם "גבאי כף נחת" ולעיתים "כף נחת" בלבד – על שם חיבורו של אביו, נשא לאשה את בתו של רבי אברהם בן רבי שלמה חבר טוב. לימים היה בנדודים ובשובו ביקש אגרת המלצה מיהודה אריה ממודנה, כדי שיוכל לכסות את הוצאות הדרך. רכש את האותיות והתבניות מדפוס ברגדין בו עבד אביו, ובשנת ה'ת"י (1650) עבר לליבורנו וייסד בה בית דפוס שהיה הראשון במקום. הוא שלח את בנו רבי אברהם עם כלי דפוס ופועלים כדי להקים את בית הדפוס באיזמיר, ומשנת ה'תי"ז (1657) פעל שם בית דפוס למשך 18 שנה, כשבמקביל מפעיל בנו בית דפוס גם בקושטא. רבי ידידיה נפטר זקן בשנת ה'תל"א (1671).

## לקריאה נוספת
* רבי יצחק גבאי, **משניות** עם פירוש כף נחת, הקדמת המחבר.
* אברהם יערי, **ארשת א**, עמוד 96 ואילך "הדפוס בעברי באיזמיר", מוסד הרב קוק, ירושלים, ה'תשי"ט.

## קישורים חיצוניים

* 

## הערות שוליים

קטגוריה:ליבורנו: רבנים
קטגוריה:מדפיסים עבריים
קטגוריה:פרשני המשנה
קטגוריה:ראשוני האחרונים
קטגוריה:אספי: רבנים
קטגוריה:נפטרים ב-1640
לוקאס גרהאם

**לוקאס גרהאם** (באנגלית: **Lukas Graham**) היא להקת פופ דנית. היא מורכבת מהסולן הראשי לוקאס פורקאמר, והמתופף מארק פאלגרן. הלהקה הוציאה לאור את אלבומם הראשון, שנקרא גם הוא *"[[Lukas Graham (אלבום, 2012)|Lukas Graham]]",* תחת הלייבלים Copenhagen Records ו-Then We Take The World בשנת 2012. האלבום הגיע למקום הראשון במצעד הדני. אלבומם השני יצא בשנת 2015 וזכה להצלחה בינלאומית עם סינגלים כמו "Mama Said" ו-"", שהאחרון מהם הגיע למקום הראשון במצעדי סינגלים במדינות רבות. אלבום הבכורה הבינלאומי שלהם יצא רשמית בארצות הברית על ידי הלייבל Warner Bros ב־1 באפריל 2016.

## קריירה
[ממוזער|250px|שמאל|לוקאס גרהאם מופיע בסטוורנפסטיבאלן [2016.]]הלהקה הוקמה בדנמרק בשנת 2011 והעלתה בתחילת דרכה סרטונים תוצרת בית של השירים "Drunk in the Morning " ו-"Mind Criminal". השירים שותפו גם בפייסבוק וצברו כמה מאות אלפי צפיות. הלהקה חתמה על עסקת תקליטים בסוף 2011 עם חברת התקליטים הדנית Copenhagen Records שנמצאת בבעלות יוניברסל מיוזיק דנמרק. בראיון מאוחר יותר חשפה הלהקה כי היא כבר סיכמה חוזה עם קופנהגן רקורדס והסרטונים מעשה ידיהם היו מן רעיון עסקי-שיווקי כדי ליצור באז שיגרום לפרסומם.

לפני שהוציאה תקליטים באופן רשמי, מכרה הלהקה 17,000 כרטיסים לסיבובי הופעות עתידיים שיתקיימו.

המהדורה הראשונה של האלבום שלהם, אשר זמינה רק באירופה ובמדינות בודדות אחרות, הפכה למפורסמת בדנמרק. המהדורה הראשונה שלהם כללה ארבעה שירים שכיככבו בראש המצעדים כמו "Drunk in the Morning", "Better Than Yourself (Criminal Mind Pt 2) " ו-"Things Ordinary ". במהלך 2012 הופיעו לוקאס גרהם ב-107 הופעות ברחבי אירופה, ומכרו 40,000 כרטיסים בדנמרק בלבד. הם מכרו 80,000 אלבומים ו-150,000 סינגלים ובמקביל השיגו 5 מיליון צפיות ב-YouTube ו-27 מיליון סרטונים שקשורים למוזיקה שלהם. סיור ההופעות באירופה כלל מדינות כמו אנגליה, הולנד, נורווגיה, שוודיה, גרמניה, אוסטריה, צרפת וספרד.

## סגנון מוזיקלי
המוזיקה של לוקאס גרהאם תוארה כהכלאה של פופ-נשמה. בסקירה על אלבומה החדש של הלהקה, העיתונאי ג'ון פארלס מ"ניו *[[הניו יורק טיימס|יורק טיימס "]]* תיאר את הצליל שלהם "כמקום בו פופ פוגש את הרית'ם אנד בלוז". פטריק ראיין מ-*[[USA Today]]* כתב ששירי הלהקה "ממזגים ללא מאמץ אלמנטים של היפ הופ ופולק". מבחינה לירית, השירים עוסקים לעיתים קרובות בחוויות בלתי נשכחות כמו התבגרות כעניים ("אמא אמרה") או שתייה ("שיכור בבוקר"). השיר הפופולרי ביותר של הלהקה, "", מתאר את ההתבגרות והזדקנות בנקודות ספציפיות בחיים (מגיל שבע עד 60).

לוקאס גדל בקהילה אמנותית המנהלת עצמית במרכז קופנהגן. האזור ידוע באווירה היצירתית, בעוני היחסי ובפשע. חוויותיו שגדלו בקהילה עיצבו הן את צליל המוזיקה שלו והן את המילים שהוא כותב.

## דיסקוגרפיה
* 2012: *Lukas Graham*
*2015: *Lukas Graham*
*2018: *3 (The Purple Album)*

## קישורים חיצוניים

* 
* 

## הערות שוליים

*
קטגוריה:רביעיות מוזיקליות
קטגוריה:זוכי פרס המוזיקה של MTV אירופה
קטגוריה:דנמרק: תרבות
קטגוריה:אמני וורנר רקורדס
Greetings from Isolation

**Greetings from Isolation** או בפשטות **ברכות מהבידוד** הוא פרויקט קולנוע קנדי, שהושק בשנת 2020 במהלך התפרצות נגיף הקורונה בקנדה. הפרויקט, שנוצר על ידי הקולנוען סטייסי דונן כ"פסטיבל קולנוע מקוון", מציג סרטים קצרים של במאי קולנוע קנדים, שנוצרו אך ורק עם צוות השחקנים והמשאבים שיש איתם במהלך משטר הריחוק החברתי שהוטל. נכון ל-13 ביולי 2020, 59 סרטים הוקרנו בבכורה באתר הפרויקט, כאשר בסך הכל צפויים כמאה סרטים.

נורמן וילנר מהעיתון "Now" סקר לטובה את הסרטים באתר, וכתב כי "יש מגוון מרתק של גישות וטונים, ומעניין בלי סוף לראות כיצד האמנים הבודדים מגיבים לאתגר של דנון ומגבלותיו. לעיתים קרובות יותר [הם נענים בחיוב] מאשר מרבים, הם מעסיקים את עצמם כשחקנים - מכיוון שהם כמובן זקוקים לזה - אבל זה פשוט גורם למכנסיים הקצרים להרגיש יותר אישיים ומרתקים. כמה מיוצרי הסרטים האלה שמו את עצמם אי פעם במרכז היצירה שלהם?"
## קישורים חיצוניים
* 
## הערות שוליים

קטגוריה:מגפת הקורונה בקולנוע
קטגוריה:סרטי אנתולוגיה
קטגוריה:סרטים קנדיים
קורונה טיים

**קורונה טיים** (באנגלית: **Coastal Elites**; מילולית: **אליטות החוף**) הוא סרט טלוויזיה אמריקאי בבימויו של ג'יי רואץ', על פי תסריט מאת פול רודניק. בסרט מככבים בט מידלר, שרה פולסון, קייטלין דיוור, דן לוי ואיסה ריי כחמישה אנשים המתגוררים בעיר ניו יורק או בלוס אנג'לס, המנסים להתמודד עם השפעותיה של מגפת COVID-19. הסרט שודר לראשונה ברשת HBO ב-12 ספטמבר 2020, כאשר יום למחרת, ב-13 בספטמבר, הסרט שודר בישראל בערוץ HOT HBO.

## צוות שחקנים
* בט מידלר
* שרה פולסון
* קייטלין דיוור
* דן לוי
* איסה ריי

## הפקה
ביוני 2020 הוכרז כי בט מידלר, שרה פולסון, קייטלין דיוור, דן לוי ואיסה ריי הצטרפו לצוות הסרט, כשג'יי רואץ' מביים אותו על פי תסריט מאת פול רודניק. הסרט צולם תוך שמירה על כללי ריחוק חברתי.

## קישורים חיצוניים

## הערות שוליים

קטגוריה:ניו יורק בקולנוע
קטגוריה:לוס אנג'לס בקולנוע
קטגוריה:סרטי קומדיה אמריקאיים
קטגוריה:סרטי טלוויזיה אמריקאיים
קטגוריה:סרטי 2020
קטגוריה:מגפת הקורונה בקולנוע
קטגוריה:סרטי ג'יי רואץ'
נגיף קורונה (סרט)

**נגיף קורונה** (באנגלית: **Coronavirus**) הוא סרט קולנוע הודי משנת 2020 בשפת הטלוגו מסוגת הדרמת מתח על משפחה שנחשפה לנגיף במהלך הסגר שהוטל במהלך התפרצות נגיף הקורונה בהודו. את הסרט כתב רם גופאל וורמה וביים אגסטיה מנג'ו.

הטריילר הרשמי של הסרט יצא ב-26 במאי 2020, והסרט שוחרר לאקרנים ב-11 בדצמבר 2020.

## צוות שחקנים
* סריקנט איינגר
* ואמסה צ'גאנטי
* דורה סאי טג'ה
## פסקול
המוזיקה הולחנה על ידי DSR.
## ראו גם
* קורונה (סרט)
## קישורים חיצוניים

## הערות שוליים

קטגוריה:סרטים הודיים
קטגוריה:סרטים העוסקים בגזענות
קטגוריה:מגפת הקורונה בקולנוע
קטגוריה:סרטי מותחן פסיכולוגיים
מכתשי מונו איניו

**מָכתשי מונו אִינִיו** (באנגלית: **Mono–Inyo Craters**) הם שרשרת געשית של מכתשים, כיפות, וזרמי לבה. השרשרת מתחילה בחוף הצפוני של אגם מונו  ועד הר ממות'. שדה הר הגעש של אגם מונו מהווה את החלק הצפוני ביותר של השרשרת ומורכב משני איים געשיים. רוב מכתשי מונו אשר מהווים את חלק הארי של שרשרת מכתשי מונו איניו נוצרו מהתפרצות געשית. השרשרת הוולקנית מהווה חלק גדול מחלקה מחלקה הדרומי של השרשרת, ומורכבת מבורות ולבה. החלק הדרומי ביותר של השרשרת מורכב מפומרולה, בורות בהר ממות' וכן Red Cones . ממוזער|מרכז המבקרים באזור הנוף באגן מונו

## היסטוריה
האזור שימש את בני האדם במשך מאות שנים, כשסלע געשי נאסף על ידי אנשי מונו  לצורך הכנת כלים חדים וחצי מלחמה. שדה וולקני של אגם מונו וחלק גדול ממכתשי מונו זכו להגנה מסוימת תחת אזור הנוף הלאומי אגן מונו  בשנת 1984. השימוש במשאבים באזור המכתשים מנוהל על ידי שירות היערות של ארצות הברית.
## השפעות
מגוון רחב של השפעות צפויות מהתפרצויות עתידיות לאורך מכתשי מונו איניו. שברי אפר וסלע (טפרה) עשויים להצטבר לעובי של  ליד מפרץ מונו-איניו המתפרץ. הרוח עשויה להזיז את הטפרה, כשגודל הטפרה בדרך כלל פוחת בהדרגה ככל שהמרחק גדל. אפר וולקני עלול לזהם נתיבי אוויר ממזרח למתקן.

## אקלים ואקולוגיה
מכתשי מונו איניו נמצאים באזור האגן המרכזי  של המדבר הצפון אמריקאי . בסביבה המדברית של אגן מונו יורדים כ -  של משקעים בשנה. ממוצע הטמפרטורות במכתש זה הוא 30 מעלות צלזיוס. באגן מונו הטמפרטורות נעות בחורף בין 20 מעלות צלזיוס ל-28 מעלות צלזיוס. הטמפרטורות בסמוך לשרשרת הגעשית נעות בין 16 מעלות צלזיוס ועד 21 מעלות צלזיוס בקיץ. מרבית פני השטח של מכתשי מונו עקורים מעצים אך המורדות מכוסים בעצים רבים. במכתשי מונו יש כ-30 יערות עם עצי אורן. במקום בעלי חיים רבים, ביניהם איילים, זאבים, דובים, מרמיטות, דביבונים ואריות ים.
## אטרקציות
פעילויות שונות אפשריות באזור, כולל טיולים רגליים, מסלולי אופניים, צפייה בציפורים נדירות, שיט בקאנו, וסקי בחורף.

## גלריה

קובץ:US 395 South sign near Mono Craters.JPG|כביש ארצות הברית 395 ליד כיפות מונו
קובץ:Inyo Crater Lake.jpg|האגם הדרומי ביותר של מכתשי איניו, אחד מאגמי המכתש של איניו
קובץ:Trona in California - IMG 0251 (3516692771).jpg|מכתשי מונו


## קישורים חיצוניים

* 
* 
*
* 
* 
* 

## הערות שוליים

קטגוריה:מכתשים
קטגוריה:הרי געש
קטגוריה:הרים לפי יבשת
קורונה (סרט)

**קורונה** (באנגלית: **Corona**) הידוע גם בשם **קורונה: פחד הוא וירוס**, הוא סרט דרמת מתח קנדי משנת 2020 על קבוצת אנשים שנתקעים במעלית במהלך מגפת COVID-19. הסרט נכתב ובוים על ידי מוסטפא קשווארי, כשהסרט מטפל בחלקו בנושא שנאת זרים וגזענות כחלק מהשפעות מגפת COVID-19.

הסרט צולם בשוט אחד באמצעות מצלמת כף יד.

## תקציר עלילת הסרט
שישה שכנים שלא מחבבים זה את זה נקלעים במעלית הבניין שלהם בשלבים הראשונים של משבר COVID-19. מהר מאוד הם חושדים בשכנה השביעית שעולה למעלית, שכנה חדשה שהיא בחורה סינית, כמי שיש לה את נגיף הקורונה וכי סביר שתדביק אותם.
## צוות שחקנים
* איימי אנקה
* זרינה סטרלינג
* ריצ'רד לט
* אדראה סטפנציקובה
* ג'וש בלקר
* אנדי קנט
* טראי צאי

## ראו גם
* נגיף קורונה (סרט)

## קישורים חיצוניים

## הערות שוליים

קטגוריה:סרטים העוסקים בגזענות
קטגוריה:סרטים באנגלית
קטגוריה:מגפת הקורונה בקולנוע
קטגוריה:סרטי דרמה
קטגוריה:סרטים קנדיים
קטגוריה:סרטי 2020
רואל (זמר)

**רואל וינסנט ואן דייק** (באנגלית: **Ruel Vincent van Dijk**), המוכר גם בשם **רואל** (**Ruel**), הוא זמר וכותב שירים אוסטרלי יליד אנגליה מסידני, הידוע בעיקר בזכות הסינגלים שלו "Don't Tell Me", "Younger" ו-"Painkiller". בטקס פרסי המוזיקה של ARIA משנת 2018 הוא זכה בפרס "האמן פורץ הדרך" עבור הסינגל שלו "Dazed & Confused".

## ראשית חייו
רואל נולד ב-29 באוקטובר 2002 באיזלוורת', לונדון, לאם ממוצא בריטי, קייט ואן דייק, ואב ניו זילנדי ויליד הולנד, ראלף ואן דייק. אביו הוא מייסד של סוכנות פרסום אוסטרלית בשם אירדראם. משפחתו עברה לסידני, אוסטרליה בשנת 2006.

## קריירת מוזיקה
### 2015–2017: שנים ראשונות
בשנת 2015 אביו של רואל שלח דמו שלו של השיר "Let It Go" של ג'יימס ביי למפיק הזוכה בפרס גראמי M-Phazes שאמר, "יצאתי מדעתי כששמעתי את קולו!"

באפריל 2017 הוציא רואל את סינגל הבכורה שלו "Golden Years" עם M-Phazes. ביוני ערך רואל את הופעת הבכורה ברדיו בשידור חי בהופעה של "Weathered" של ג'ק גאראט בסרט משולש J 's Like a Version. בגיל 14 הוא המופיע הצעיר ביותר אי פעם להופיע שם. הסרטון אסף כחצי מיליון צפיות בווידאו בפחות מ־48 שעות.

ביולי 2017, הוציא רואל את "Don't Tell Me", שהגיע למקום מספר 86 במצעד המוזיקה האוסטרלי ה-ARIA. מאוחר יותר בספטמבר השמיע אלטון ג'ון את "Don't Tell Me" ברדיו BBC 1, והעניק לרואל שבחים רבים. הרצועה הוצגה גם ב-21 השירים של סלבמיקס של בני פחות מ-21 בשנת 2018.

בנובמבר הצטרף רואל לחאליד בסיבוב ההופעות האמריקני שלו באוסטרליה ובניו זילנד. בהמשך אותו חודש חתם רואל עם תקליטי RCA חוזה בינלאומי. בחודש דצמבר הוציא טום ת'ום שער של "Human" של Rag'n'Bone Man בהשתתפות רואל על שירה.

## דיסקוגרפיה

### רמיקס EPs

### סינגלים
#### כסולן ראשי

### סרטוני מוזיקה

## סבב הופעות
* Dazed & Confused (2018)
* Ready EP Launch Tour (2018)
* Ready Tour Asia (2019)
* Painkiller Tour (2019)
* Free Time World Tour (2019)

### חימום בהופעות
* Gallant - סיור באולוגי (2017)
* חאליד - סיור נוער אמריקאי (2017–2018)
* שון מנדס - Shawn Mendes: The Tour (2019)

## קישורים חיצוניים

* 

## ביאורים

## הערות שוליים

קטגוריה:זמרי פופ אוסטרלים
קטגוריה:מהגרים מבריטניה לאוסטרליה
קטגוריה:זוכי פרס המוזיקה של MTV אירופה
קטגוריה:אוסטרלים שנולדו ב-2002
פיליפ לסלי הייל

**פיליפ לסלי הייל** (באנגלית: **Philip Leslie Hale**; 1865 – 1931) היה אמן, סופר ומורה אמריקאי אימפרסיוניסטי.

## ביוגרפיה
הייל נולד בבוסטון, בנו של הסופר והכומר אדוארד אוורט הייל, אחיה של האמנית אלן דיי הייל, והיה קשור לנייתן הייל והארייט ביצ'ר סטואו.

הוא למד בבית הספר במוזיאון לאמנויות יפות בבוסטון אצל אדמונד צ'ארלס טרבל, ועם ג'וליאן אלדן וייר בליגת הסטודנטים לאמנות בניו יורק.

בשנת 1887 נסע ללמוד בפריז במשך חמש שנים ובמהלך תקופת הקיץ צייר בז'יברני, שם הושפע מהפלטה ומעבודת המברשות של קלוד מונה.

בשנות ה-90 של המאה ה-19 צייר את יצירות ניסיוניות, שהעידו על העניין שלו בנאו-אימפרסיוניזם וסמבוליזם.

הייל חזר לבוסטון בשנת 1893.
ממוזער|240x240 פיקסלים|פיליפ הייל, אישה בגן, 1895
בעבר התארס לאתל ריד, במקום זאת התחתן עם עמיתה האמנית ליליאן ווסטקוט הייל בשנת 1902, והם שכרו אולפנים סמוכים בבוסטון.

פיליפ הייל לימד בבית הספר במוזיאון בבוסטון, וכן במוזיאון המטרופוליטן ובאקדמיה לאמנות בפנסילבניה.

הוא כתב ביקורת אמנות ופרסם את יאן ורמיר מדלפט בשנת 1913, המונוגרפיה הראשונה על האמן שפורסמה בארצות הברית.

## גלריה

Hale Garden party.jpg
Hale Landscape with figures.jpg
Philip Leslie Hale Crimson Rambler.jpg
Philip Leslie Hale Portrait.jpg
Hale the-top-of-the-morning.jpg


## קישורים חיצוניים

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:ציירים אימפרסיוניסטים אמריקאים
קטגוריה:אמריקאים שנולדו ב-1865
קטגוריה:אמריקאים שנפטרו ב-1931